Yɛn Asafo Nhyiam
Kenkan na hu sɛnea yɛyɛ yɛn asafo nhyiam. Hwehwɛ baabi a ɛbɛn wo a wubetumi akɔ nhyiam no bi.
Dɛn na Ɛkɔ So Wɔ Yɛn Asafo Nhyiam Ase?
Yehowa Adansefo kɔ asafo nhyiam mprenu nnawɔtwe biara kɔsom Nyankopɔn. (Hebrifoɔ 10:24, 25) Saa nhyiam yi, obiara tumi ba bi. Yɛhyiam a, yɛyɛ Bible mu mpɛnsɛmpɛnsɛmu na yɛhwɛ kwan a yɛbɛfa so de Bible mu nsɛm abɔ yɛn bra.
Bible mpɛnsɛmpɛnsɛmu a yɛyɛ no, ebi wɔ hɔ a, atiefo tumi ka bi. Ɛte sɛ sukuudan mu adesua. Yɛde dwom ne mpaebɔ na ɛhyɛ nhyiam no ase. Yɛrebɛwie nso a, yɛto dwom bɔ mpae.
Sɛ wonyɛ Yehowa Danseni mpo a, wobɛtumi aba yɛn nhyiam yi bi. Yɛpɛ sɛ obiara bɛtie bi. Baabi a yɛhyiam no, ɛnhia sɛ wotua sika ansa na woaba hɔ. Yɛnnyegye kɔlɛhyen biara nso.
Yesu Wu Nkaedi
Afe biara yɛhyia pɛnkoro kae Yesu wu no wɔ mmeae pii wɔ wiase nyinaa. Wohwɛ Luka 22:19 a, Yesu ka kyerɛɛ n’asuafo sɛ: ‘
Monkɔ so nyɛ wei mfa nkae me.’ Ɛno nti na yɛkae Yesu wu no afe biara no. Afe yi, yɛbɛkae Yesu wu no Fida, April 3, 2015. Yɛto nsa frɛ wo sɛ bɛka yɛn ho ma yɛne wo nyinaa nni afahyɛ titiriw yi. Sɛnea yɛn nhyiam biara obiara tumi ba bi no, saa ara na wei nso te; obiara tumi ba bi. Ɛnhia sɛ wotua sika ansa na woaba bi. Woba hɔ nso a, yɛnnyegye kɔlɛhyen biara.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn